**Richilde, grofica Monsa i Hainauta** (c. 1018–15. mart 1086) bila je plemkinja, tokom svog života udana za trojicu feudalaca u današnjoj Belgiji, Francuskoj i Engleskoj, a koja je kraće vrijeme bila i flandrijska regentica. Njeno porijeklo nije poznato.  Prvi suprug, za koga se udala oko 1040. godine, je bio Herman od Monsa, grof Hainuata; njemu je rodila sina Rogera (? - 1093), koji je, najvjerojatnije zbog invaliditeta, postao svećenik, odnosno biskupa Châlons-sur-Marnea, i nepoznatu kćer. Nakon Hermanove smrti ju je njen moćni susjed Balduin V prisilio da se uda za njegovog sina Balduina, nastojeći preko braka steći nadzor nad Hainautom. Taj je postupak razbjesnio rimsko-njemačkog cara Heinricha III, koji je s Balduinom V vodio dugi, ali na kraju neuspješni rat. Godine 1067. je Balduin V umro, a Balduin VI stekao vlast nad Flandrijom i Hainautom. U međuvremenu mu je Richilde rodila dva sina - Arnulfa i Balduina.

17. jula 1070. je Balduin VI umro. Na samrtnoj postelji je Flandriju ostavio Arnulfu, a Hainaut mladom Balduinu; Richilde je postala regent, a Balduinov brat i Arnulfov stric Robert "Frizijac" je imenovan za skrbnika. Robert je, međutim, prekšio svoju zakletvu i oružjem osporio nećakovo nasljedstvo. Richilde je u pomoć pozvala francuskog kralja Filipa I, ali i normanske vitezove iz Engleske, uključujući i Williama Fitzosberna, za koga se, prema nekim izvorima, nedugo prije bitke i udala.Saveznička vojska se sa Robertovim pobunjenicima sukobila kod Cassela 22. februara 1071. U kaotičnom okršaju su i Richilde i Robert zarobljeni, ali je su poginuli njen muž i mladi Arnulf, što se pripusuje normanskom vitezu Gerbodu od Chestera. Kralj Filip je nakon toga spor odlučio razriješiti tako što je Roberta, kao preživjelog nasljednika, priznao za grofa Flandrije. Richilde se sa sinom povukla u Hainaut. Iste se godine udala za normanskog viteza Iz Hainuata je povremeno ali bez uspjeha vodila rat sa Robertom. Sagradila je zamak u Beaumontu zajedno sa kapelom posvećenom sv. Venanciju. Ona i sin Balduin su također osnovali samostan Saint-Denis-en-Broqueroie. Pred kraj regenstva se povukla u Opatiju Messines, gdje je i umrla 15. marta 1086.

Izvori
------

1. ↑  Karen S. Nicholas, 'Countesses as Rulers in Flanders', *Aristocratic Women in Medieval France*, Ed. Theodore Evergates (Philadelphia : University of Pennsylvania Press, 1999), p. 115
2. ↑  Gilbert of Mons, *Chronicle of Hainaut*, Trans. Laura Napran (Woodbridge, The Boydell Press, 2005), pp. 3 & n. 8
3. ↑
4. 1 2  Karen S. Nicholas, 'Countesses as Rulers in Flanders', *Aristocratic Women in Medieval France*, Ed. Theodore Evergates (Philadelphia : University of Pennsylvania Press, 1999), p. 116
5. ↑  Gilbert of Mons, *Chronicle of Hainaut*, Trans. Laura Napran (Woodbridge: The Boydell Press, 2005), p. 11
6. ↑  George Edward Cokayne, *The Complete Peerage of England Scotland Ireland Great Britain and the United Kingdom, Extant Extinct or Dormant*, Vol. VI, Ed. H. A. Doubleday & Howard de Walden (London: The St. Catherine Press, Ltd. 1926), p. 449

|  |
| --- |
| Richilde od Hainauta **Rođen/a:** c. 1018  **Umro/la:** 15. mart 1086 |
| Prethodi: **Regnier V od Monsa**  |  **grofica Hainauta** 1040–1051 | Slijedi: **Balduin VI od Flandrije**  |
| Prethodi: **Adela od Francuske, grofica Flandrije**  |  **Grofica Flandrije (supruga)** 1067–1070 | Slijedi: **Gertrude od Saksonije**  |